open-index/open-wikipedia-markdown huggingface dataset:
Oki-Dogo

**Oki-Dogo** je názov skupiny ostrovov vulkanického pôvodu patriacich Japonsku a ležiacich v Japonskom mori, asi  severne od pobrežia ostrova Honšú. Je to jedno z mála miest prejavov vulkanizmu na ostrovoch v Japonskom mori. Vek ostrovov sa odhaduje na 800 až 300 000 rokov a sú tvorené prevažne alkalickými bazaltami so zvýšeným obsahom xenolitov (ako fragmentov zemského plášťa). O činnosti sopky neexistujú žiadne záznamy, no o nedávnej aktivite napovedá aj lokálny názov *Takuhi-jama* – *horiaca hora*.

## Externé odkazy
* www.volcano.si.edu  – súostrovie Oki-Dogo na Global Volcanism Program  

Kategória:Ostrovy Japonska
Kategória:Sopky Japonska
Kategória:Stratovulkány
Izu-Tobu

**Izu-Tobu** je vulkanický komplex, tvorený viac ako sedemdesiatimi troskovými kužeľmi, stratovulkánmi a maarmi, nachádzajúci sa na polostrove Izu na japonskom ostrove Honšú. Na pobreží sa nachádza aj viacero geneticky príbuzných podmorských vulkánov. Komplex sa rozprestiera na ploche viac ako  a leží na starších, neskoro-treťohorných vulkanitoch a sedimentoch.

Vývoj komplexu Izu-tobu prebiehal počas predchádzajúcich 300&nbsp;000&nbsp;rokov, posledná väčšia explozívna erupcia sa odohrala pred cca 3&nbsp;000&nbsp;rokmi. Vulkanické formy sledujú severozápadno-juhovýchodné a severovýchodno-juhozápadné zlomové systémy. Posledná erucpia nastala v roku 1989, keď došlo v vzniku menšieho podmorského krátera severovýchodne od mesta Ito.

## Externé odkazy
* www.volcano.si.edu  - vulkanický komplex Izu-Tobu na Global Volcanism Program  

Kategória:Sopky Japonska
Kategória:Troskové kužele
Kategória:Aktívne sopky
Kategória:Tisícovky v Japonsku
Kategória:Geografia prefektúry Šizuoka
Pilcomayo (department)

**Pilcomayo** je department v provincii Formosa na severe Argentíny a je jeden z deviatich departmentov provincie.

Na severe a východe hraničí s Paraguajom, na juhu s departmentom Formosa a na západe s departmentmi Pilagás a Pirané.

Hlavné mesto departmentu Pilcomayo je Clorinda.

Kategória:Departmenty v Argentíne
Hakone

**Hakone** môže byť:
* mesto v Japonsku, pozri Hakone (mesto)
* sopka v Japonsku, pozri Hakone (sopka)
Pirané

**Pirané** môže byť
* department v Argentíne, pozri Pirané (department)
* hlavné mesto departmentu Pirané, pozri Pirané (mesto)
Pirané (department)

Department **Pirané** leží na juhu provincie Formosa na severe Argentíny a je jeden z deviatich departmentov provincie.

Na severe hraničí s departmentom Pilagás, na východe s departmentmi Formosa a Laishi, na juhu s provinciou Chaco a na západe s departmentom Patiño.

Hlavné mesto departmentu má rovnaký názov Pirané.

Kategória:Departmenty v Argentíne
Ubytovanie

**Ubytovanie** je poskytnutie miesta na bývanie alebo samotné miesto na bývanie. Môže byť trvalé, prechodné alebo krátkodobé.

## Pozri aj
*ubytovacie zariadenie
*Hotel

Kategória:Bývanie
Kategória:Turistika
Hakone (sopka)

**Hakone** je názov vulkanického komplexu, nachádzajúceho sa na japonskom ostrove Honšú, asi 25&nbsp;km juhovýchodne od najznámejšej japonskej sopky Fudži. Komplex je tvorený niekoľkými lávovými dómami a dvoma prekrývajúcimi sa kalderami s rozmermi 10&nbsp;×&nbsp;11&nbsp;km, ktoré vznikli počas explozívnych erupcií pred 180&nbsp;000, resp. 60&nbsp;000&nbsp;rokmi. Juhozápadný okraj kaldery tvorí jazero Aši, lávové dómy sú zoradené pozdĺž juhozápadno-severovýchodnej zlomovej línie, križujúcej centrá obidvoch kaldier.

Jazero Aši vzniklo asi pred 3&nbsp;000&nbsp;rokmi, keď došlo ku kolapsu severozápadnej steny dómu *Kami-jama* a následnému prehradeniu údolia Haja-kawa. Posledné menšie freatické erupcie sa odohrali v 12. a 13. storočí. Oblasť Hakone je známa aj výskytom početných termálnych prameňov a je to obľúbené výletné a turistické miesto v prefektúre Kanagawa.

## Iné projekty

## Externé odkazy
* www.volcano.si.edu - vulkanický komplex Hakone na Global Volcanism Program  

Kategória:Sopky Japonska
Kategória:Komplexné vulkány
Kategória:Tisícovky v Japonsku
Kategória:Geografia prefektúry Kanagawa
Ramón Lista (department)

Department **Ramón Lista** leží na severe provincie Formosa na severe Argentíny a je jeden z deviatich departmentov provincie.

Na severe hraničí s Paraguajom, na východe s departmentom Bermejo, na juhu s departmentom Matacos a na západe s provinciou Salta.

Hlavné mesto departmentu Ramón Lista je General Mosconi.

Kategória:Departmenty v Argentíne
Tate-šina

**Tate-šina** alebo **Tatešina** je skupina niekoľkých stratovulkánov a lávových dómov, nachádzajúcich sa na severnom konci masívu Jacuga-take. Komplex je tvorený prevažne bazaltami a dacitmi, jeho vek sa odhaduje na holocén. Bližšie informácie o erupčnej činnosti nie sú známe.

## Iné projekty
.

## Externé odkazy
* www.volcano.si.edu  - stratovulkanický komplex Tate-šina na Global Volcanism Program  

Kategória:Sopky Japonska
Kategória:Stratovulkány
Kategória:Dvojtisícovky v Japonsku
Kategória:Geografia prefektúry Nagano
Budapeštianska ulica

**Budapeštianska ulica**, pomenovaná podľa hlavného mesta Maďarska, leží v Košiciach v mestskej časti Sídlisko Ťahanovce v okrese Košice I. Ulica vznikla na prelome rokov 1986 a 1987.

## Referencie

## Externé odkazy
* Budapeštianska ulica na mape

Kategória:Ulice v Košiciach
Kategória:Košice – Sídlisko Ťahanovce
Varšavská ulica (Košice)

**Varšavská ulica**, pomenovaná podľa hlavného mesta Poľska, leží v Košiciach na Sídlisku Ťahanovce v okrese Košice I. Ulica vznikla v roku 1986.

Kategória:Ulice v Košiciach
Kategória:Košice – Sídlisko Ťahanovce
English Bay

thumb|Pohľad na zátoku ''English Bay'', pláž ''First Beach'' a mestskú časť ''West End''
**English Bay** je zátoka v meste Vancouver, v kanadskej provincii Britská Kolumbia. Leží na západ od polostrova, na ktorom sa nachádza centrum mestaDowntown. Polostrov oddeľuje zátoku English Bay od fjordu Burrard Inlet na severovýchode a zátoky False Creek na juhovýchode. Pláž English Bay Beach, ktorá leží pri mestskej časti West End je najpopululánejšou plážou v oblasti downtownu, kde sa dá opaľovať, plávať a pozerať na západ slnka. Medzi ďalšie pláže, ktoré obkolesujú zátoku patria Sunset Beach, Second Beach a Third Beach. na juh od zátoky ležia pláže Kitsilano Beach, Jericho Beach, Spanish Bank a Locarno Beach.
left|thumb|Zátoka ''English Bay'', pohľad zo vzduchu
Nábrežie v Stanley Parku sa na severovýchode tiahne pozdĺž zátoky English Bay, okolo zátoky False Creek a smeruje na juh pozdĺž pláže Wreck Beach v úžine Strait of Georgia na juhozápade. Je to obľubené miesto pre chodcov, bežcov, cyklistov a korčuliarov. Nábrežie je pre cyklistov a korčuliarov jednosmerné, v smere proti pohybu hodinových ručičiek, od mostu Lions Gate Bridge po pláž Third Beach.

V zátoke sa koná veľký počet kultúrnych podujatí. HSBC Celebration of Light je svetoznáma súťaž v konaní ohňostrojov, ktorá sa koná každé leto v trvaní dvoch týždňov (zvyčajne v posledný júlový a prvý týždeň v auguste). Je to najväčšia súťaž v tvorbe ohňostrojov pri pobreží na svete. Každú zimu sa v zátoke koná výročná súťaž Polar Bear Swim a každé leto festival Vancouver Pride Parade.

Koncom 19. a začiatkom 20. storočia bola zátoka English Bay domovom prvého oficiálneho záchranára, legendárneho Joea Fortesa, ktorý naučil stovky obyvateľov vtedy mladého mesta plávať a ktorý dával pozor na plavcov z jeho búdky na pláži. V súčasnosti sú vody zátoky posiate stovkami malých člnov a jácht a tiež veľkým počtom trajektov a kontajnerových lodí, ktoré čakajú na vyloženie a naloženie ich nákladu v prístave Port of Vancouver.

## Iné projekty

## Externé odkazy
* Pláž English Bay Beach  
* Plavecký klub Vancouver Polar Bear  

Kategória:Geografia Britskej Kolumbie
Kategória:Vancouver
Kategória:Zálivy v Kanade
Námestie Maratónu mieru

**Námestie Maratónu mieru** je námestie v Starom meste v Košiciach na severnom konci Hlavnej ulice. Námestie je pomenované po Medzinárodnom maratóne mieru, o ktorom svedčí aj pamätník maratónca umiestnení pred Východoslovenským múzeom. Na opačnej strane námestia sa nachádza sídlo Košického samosprávneho kraja. Námestie taktiež slúži ako prestupná stanica medzi linkami MHD.

## Názov námestia
Námestie za svoju existenciu vystriedalo množstvo názvov. Od 1. polovice 19. storočia sa volalo *Epitész tér*, *Epitészi piacz* (Stavebné námestie). Na konci 19. storočia Ferencz József tér. Od 3. októbra 1919 Husitské námestie. Od augusta 1938 nieslo názov Námestie Andreja Hlinku. Následne od 10. novembra 1938 Ferencz József-tér. Od 1. júla 1939 malo názov Báthory István-tér. Od 19. januára 1945 bolo pomenové po husitoch na Husitské námestie. 1. júla 1945 malo názov Stalinovo námestie. A od 1960 je pomenované podľa maratónu až do súčasnosti.

## Objekty
* Pamätník maratónu mieru - 1960
* Budova Východoslovenského múzea - 1901
* Budova bývalého vojenského veliteľstva - tzv. Divízia - 1909

## Galéria

Kosice (Slovakia) - Memorial of the International Peace Marathon 1.jpg|Pamätník maratónu mieru
Seat of the Košice Self-governing Region.jpg|Bývalá budova vojenského veliteľstva
Košice - panoramio (1).jpg|Pohľad z námestia smerom na Hlavnú ulicu
Námestie MMM - panoramio.jpg|Miesto napájania Hlavnej ulice na námestie


## Referencie

## Iné projekty

## Externé odkazy
* Námestie Maratónu mieru na mape Košíc

Kategória:Námestia v Košiciach
Kategória:Košice - Staré Mesto
Psie záprahy

náhľad|Šesťzáprah
**Psie záprahy** alebo **jazda na psích záprahoch** (angl. *mushing*) je šport, pri ktorom dva, alebo viac psov v postrojoch ťahá svojho mašéra alebo inak povedané jazdec  (psovoda) na špeciálnych saniach alebo na riaditeľnom vozíku. Napriek svojej vysokej úrovni a vynikajúcim výsledkom našich pretekárov na medzinárodnom poli je tento šport na Slovensku spoločensky a mediálne v ústraní.

Druhy:
* pulka a skijöring – jazdec na bežkách je ťahaný psom
* bikering – pes a cyklista
* canicross – bežec so psom
* weight pulling – ťahanie záťaže
* jogging – klus so psom

Mašér je psovod, pretekár so psím záprahom. Meradlom kvality mašéra bývajú jeho výsledky. Primárne je ním hlavne štýl, ktorým sa tento človek stará o psov a miera do akej ho psy rešpektujú. Práve preto by si mal záprah zadovážiť iba človek, ktorý mu bude môcť venovať dostatok času, financií, fyzických aj psychických síl. Poznáme úsporné disciplíny s dvomi psami (canicross, bikejoring, skijoring,)najvýznamnejšie miesto na Slovensku sú Donovaly .Na Donovaloch sa konajú aj majstrovstvá Európy a sveta. Volajú to aj Aljaška pod Tatrami. Tieto preteky sa konajú aj na Orave a vo Veľkej Fatre a na Donovaloch.
Dover (Anglicko)

**Dover** je mesto v Anglicku a dôležitý prístav v krajine. Nachádza sa na juhovýchode Anglicka a žije tu vyše 28-tisíc obyvateľov, v mestskej oblasti vyše 39-tisíc (2001). Nachádza sa 34 km od francúzskeho prístavu Calais.

## Osobnosti mesta
*Miriam Margoylesová (* 1941), herečka  
*Topper Headon (* 1955), bubeník
*Joss Stone (* 1987), speváčka soulu, R&B a blues, držiteľka ceny Brit Award a Grammy a herečka

## Partnerské mestá
*  Calais, Francúzsko
* Huber Heights, Ohio, USA
*  Split, Chorvátsko

## Iné projekty

## Externé odkazy
* Oficiálna stránka 

Kategória:Mestá v Anglicku
Predohra

**Predohra** môže byť:
* prenesene: udalosť, čin, skutok, ktorý priamo niečomu predchádza, ktorý je úvodom k niečomu
* v hudbe:
** úvodná časť, pozri predohra (hudba)
** prelúdium (ako opak postlúdia)
* v sexe: nežnosti pred vlastným pohlavným stykom, pozri predohra (sex)
Česká Kamenice

**Česká Kamenice** () je mesto na severe Česka v okrese Děčín. Česká Kamenice mala v roku 2005 5&nbsp;475 obyvateľov. Výmera katastrálneho územia mesta je , lesy zaberajú . Českou Kamenicí tečie rieka Kamenice. PSČ mesta je 407&nbsp;21.

Na území Českej Kamenice sa stretávajú tri chránené krajinné oblasti - CHKO Lužické hory, CHKO Labské pieskovce a CHKO České stredohorie.

Historické jadro mesta je mestskou pamiatkovou zónou.

## Miestne časti
* Česká Kamenice
* Dolní Kamenice
* Filipov
* Horní Kamenice
* Huníkov
* Kamenická Nová Víska
* Kerhartice
* Líska
* Pekelský Důl
* Víska pod Lesy

## Okolie
thumb|upright|Kamenický hrad
* Zámecký vrch () s Kamenickým hradom
* Olešský rybník
* *Klub přátel lokálky* - podniká (nielen) prázdninové jazdy po trati múzejnej železnice Česká Kamenice-Kamenický Šenov.

## Doprava
* vlak: z Prahy: trať 090-Děčín, z Děčína: trať 081-Česká Kamenice

## Partnerské mestá
*  Bad Schandau, Nemecko

## Referencie


## Pozri aj
* Zoznam miest v Česku
* Zoznam obcí v Česku

## Iné projekty

## Externé odkazy
* Oficiálna stránka mesta
* Mikroregion Českokamenicko 
* podrobné štatistické údaje z roku 2003 na stránke ČSÚ 
* Podrobný popis Českokamenicka
* Česká Kamenice - profil mesta 
* Virtuálna prehliadka


Kategória:Okres Děčín
Kategória:Mestá v Česku
Kategória:Mestské pamiatkové zóny v Česku
Ouvertúra

**Ouvertúra** alebo **uvertúra** môže byť:
*predohra (hudba)
*prenesene: úvod, nástup, začiatok diela alebo udalosti
Tobias Moretti

**Tobias Moretti** (rod. *Tobias Bloéb*; * 11. júl 1959, Gries am Brenner, Rakúsko, je rakúsky herec. Moretti je rodné priezvisko jeho matky, ktoré začal používať ako herec.

Po štúdiu na vysokej hudobnej škole v rakúskom hlavnom meste Viedeň navštevoval kurzy Otta Falkenberga v Mníchove. Hrá na klavír, klarinet, gitaru, akordeón a na mnoho ďalších nástrojov. Pred tým, ako sa stal hercom, bol vodičom nákladných automobilov.

Je členom súboru Mníchovského komorného divadla a má za sebou mnoho televíznych a filmových úloh. Počas svojej hereckej kariéry natočil 43 filmov (jeden je úvodný film ku seriálu Komisár Rex) a 45 dielov Komisára Rexa. Dostal 14 hereckých ocenení, z čoho 5 za Komisára Rexa. V roku 1998 skončil so svojím aktívnym pôsobením v seriáli Komisár Rex v časti nazvanej „Mosers tod“.

Po tom, čo tento seriál opustil, začal sa venovať svojmu koníčku - farmárčeniu, oženil sa a so ženou Juliou Wilhemovou majú spolu dve deti - dcérku Antóniu a syna Lenza.

## Filmografia
* 2009 - *Nedokončená vojna*
* 2008 - *Jeden a pol rytiera*
* 2007 - *Korunný svedok*
* 2007 - *Nevzdám sa ťa!*
* 2007 - *Ostrov pokladov*
* 2006 - *Midsummer Madness*
* 2006 - *Der Liebeswunsch*
* 2005 - *Speer und er*
* 2004 - *The Return of the Dancing Master*
* 2003 - *Schwabenkinder*
* 2002 - *Der Narr und seine Frau heute Abend in Pancomedia*
* 2002 - *All Around the Town*
* 2002 - *Andreas Hofer 1809 - Die Freiheit des Adlers*
* 2002 - *Julius Caesar*
* 1999 - *Ombre*
* 1999 - *Alphamann: Amok*
* 1999 - *Die Nichte und der Tod*
* 1999 - *Cristallo di rocca*
* 1998 - *Todfeinde - Die falsche Entscheidung*
* 1998 - *Clarissa*
* 1998 - *Krambambuli*
* 1998 - *Mia, Liebe meines Lebens*
* 1997 - *Ein Herz wird wieder jung*
* 1997 - *Das Ewige Lied*
* 1997 - *Die Bernauerin*
* 1996 - *Workaholic*
* 1995 - *Unser Opa ist der Beste*
* 1990 - *Die Piefke-Saga*
* 1986 - *Wilhelm Busch*
Skvelý film: večná pieseň.

Kategória:Žijúci ľudia
Kategória:Rakúski filmoví herci
Kategória:Rakúski televízni herci
Kategória:Rakúske osobnosti talianskeho pôvodu
Vyhláška

**Vyhláška** alebo najmä historicky **edikt** môže byť:
*všeobecne: úradné verejné oznámenie; listina úradne určená na zverejnenie
*druh všeobecne záväzného právneho predpisu vydávaného na Slovensku a v Česku ústrednými orgánmi štátnej správy, pozri vyhláška (ministerstvo)
*verejné oznámenie právneho aktu, ktorý má spravidla miestne obmedzený dosah, zverejnením jeho obsahu, pozri vyhláška (oznámenie právneho aktu)
*zverejnenie, ktoré je výsledkom tzv. vyhláškového konania (ediktálneho konania), napr. §147 Obchodného zákonníka, pozri vyhláškové konanie

**Edikt** alebo zriedkavo **vyhláška** môže byť:
*v rímskom práve: verejná vyhláška magistrátskeho nariadenia, pozri edictum
*v procesnom práve (aj už byzantskom) a kanonickom práve: verejná súdna vyhláška, ktorou bol vyzvaný poslúchnuť súdny rozkaz žalovaný, ktorý sa napriek zaslanej výzve nedostavil k súdu resp. v stredoveku žalovaný, ktorému nebolo možné výzvu zaslať (tzv. ediktálna citácia), pozri edikt (súdna vyhláška)
*v byzantskom, stredovekom a ranonovovekom práve: panovnícke rozhodnutie, ktorým sa upravovala konkrétna právna otázka alebo udeľovali výsady (napr. milánsky edikt 313, wormský edikt 1521, nanteský edikt 1598, večný edikt 1665), pozri edikt (panovnícke rozhodnutie)
Olympijský štadión

**Olympijský štadión** (, , ) môže byť:
* v niektorých prípadoch oficiálny, inokedy neoficiálny, názov štadióna, v ktorom sa konali letné olympijské hry, napr.:
** Olympiastadion (Mníchov)
** Olympiastadion (Berlín)
** Národný štadión (Peking)
** Stade olympique de Montréal
* názov iných štadiónov, napr.:
** Olympijský štadión (Aşgabat)
Devon Werkheiser

**Devon Joseph Werkheiser** (* 8. marec 1991, Atlanta, Georgia) je americký televízny a divadelný herec. Je známy ako Ned Bigby v americkom sitcome Ned's Declassified School Survival Guide.

## Osobný život
Devon J. Werkheiser sa narodil v americkom meste Atlanta v Georgii. Jeho rodičia Gary a Valeria si jeho talent všimli keď mal šesť rokov a napodoboval Jima Carreyho vo filme Ace Ventura Zvierací Detektív. Onedlho na to ho prihlásili do miestneho divadelného klubu pre deti. Tu získal prvé herecké skúsenosti. Hral tu v malých divadelných hrách ako Cisárové nové šaty alebo Červená čiapočka. Ako šestnásťročný, teda 6 rokov po začiatku jeho kariéry, sa s celou rodinou presťahoval do Los Angeles. Momentálne navštevuje Laurel Springs School, školu na rozvíjanie talentov. Je členom Starlight Starbright Children's Foundation, ktorá pomáha chorým deťom. Členmi nadácie sú americké teen idoly.

## Kariéra
Vo svojom prvom filme hral po boku Mela Gibsona vo filme Údolie tieňov. Vtedy mal Werkheiser 10 rokov a hral Steva Moora, syna Kolonela Moora.
Po účinkovaní v seriály That Was Then si zahral vo filmovej komédii Recipe for Disaster s Johnom Larroquettem a Lesley Ann Warrenovou.
V rokoch 2004 až 2007 hral v  televiznom sitcome Ned's Declassified School Survival Guide, kde si zahral v hlavnej úlohe Neda Bigbyho. Sitcom vysielala spoločnosť Nickelodeon v 22 štátoch sveta (8.júna 2007 bol v USA odvysielaný záverečný diel). Ďalším jeho filmom bol film Shredderman Rules, kde hral v hlavnej úlohe Nolana Byrda. Okrem filmovania sa venuje aj dabingu (napríklad rozprávka Casper's Scare School, kde prepožičal svoj  hlas  hlavnej  postave Casperovi).
Bol hosťom viacerých známych relácií a podujatí ako Saturday Night Live na NBC, Kids choice awards a rôznych iných. Momentálne pracuje na ďalšiom filme so spoločnosťou  Nickelodeon a nahráva svoj prvý debutový album so spoločnosťou Universal Records.

## Iné projekty

## Externé odkazy
* Oficiálna stránka 
*  

Kategória:Filmoví herci USA
Botel

náhľad|Botel na pobreží Fínska
**Botel** je (podľa vyhlášky 419/2001 Z.z.) ubytovacie zariadenie hotelového typu umiestnené na trvalo zakotvenej lodi, ktoré má viac ako 10 kajút. Kajuty môžu mať len stále lôžka.

## Iné projekty

Kategória:Ubytovacie zariadenie
Kategória:Lode
Penzión

**Penzión** je (podľa vyhl. 419/2001 Z.z.) jednoduché ubytovacie zariadenie hotelového typu minimálne s 5 izbami a maximálne so 4 stálymi lôžkami na izbe. Návštevníkom zabezpečuje podávanie raňajok, prípadne aj celodennú stravu a základné služby.

Kategória:Ubytovacie zariadenie
Turistická ubytovňa

**Turistická ubytovňa** je (podľa vyhl. 419/2001 Z.z.) jednoduché ubytovacie zariadenie s väčším počtom lôžok v izbách. Hostia majú k dispozícii spoločné sociálne zariadenia.

Kategória:Ubytovacie zariadenie
Chatová osada

**Chatová osada** je (podľa vyhl. 419/2001 Z.z.) ubytovacie zariadenie na prechodné ubytovanie návštevníkov výhradne v ubytovacích objektoch prevádzkovateľa v dvojlôžkových až štvorlôžkových izbách.

Chatová osada môže byť vybudovaná ako:
*a) samostatný areál, ktorý musí spĺňať všetky náležitosti uvedené v tabuľkovej časti,
*b) súčasť kempingu, pre ktorú platia rovnaké klasifikačné znaky ako pre samostatný areál, ale vstupné priestory s recepciou a všetky ostatné zariadenia a vybavenosť sú spoločné,
*c) dependance hotelového zariadenia, kde hotelové zariadenie poskytuje pre hostí ubytovaných v chatovej osade celý rozsah služieb zodpovedajúci príslušnej triede chatovej osady. Dochádzková vzdialenosť pre dependance v chatovej osade zaradenej do triedy x a xx je najviac 500 m a v chatovej osade zaradenej do triedy xxx je najviac 400 m.

Kategória:Ubytovacie zariadenie
Ubytovanie v súkromí

**Ubytovanie v súkromí** je podľa vyhl. 419/2001 Z.z. je ubytovacie zariadenie spočívajúce v ubytovaní hostí (turistov) v izbách rodinných domov alebo poskytnutí na tento účel celého objektu, napríklad domu (prázdninový dom), chalupy, chaty. Podľa toho ubytovanie v súkromí rozdeľujeme do kategórií izba a objekt. Do tejto kategórie ubytovania patrí aj prázdninový byt. 

Kategória:Ubytovacie zariadenie
Kemping (ubytovacie zariadenie)

náhľad|Kemping v Česku
**Kemping** je (podľa vyhl. 419/2001 Z.z.) ubytovacie zariadenie, ktoré umožňuje návštevníkom ubytovať sa vo vlastnom ubytovacom zariadení (v stanoch, obytných prívesoch a pod.), prípadne v ubytovacom objekte prevádzkovateľa (v chate, zrube, bungalove) v areáli kempingu. Návštevníkom poskytuje okrem základnej hygienickej vybavenosti aj možnosť stravovania, základné služby, rekreačno-športovú, kultúrno-spoločenskú a obchodnú vybavenosť v rozsahu príslušnej triedy. Kemping v triede x (jedna hviezdička) je sezónne ubytovacie zariadenie vyhradené len na ubytovanie vo vlastných zariadeniach návštevníkov.

V širšom zmysle je kemping tábor(enie) pod šírym nebom.

## Iné projekty

Kategória:Ubytovacie zariadenie
Ubytovacie zariadenie

**Ubytovacie zariadenie** je na Slovensku podľa vyhlášky č. 277/2008 Z.z. budova, priestor alebo plocha, kde sa verejnosti celoročne za úhradu poskytuje prechodné ubytovanie a s ním spojené služby. Ubytovacie zariadenie poskytujúce ubytovacie služby najviac 9 mesiacov v roku je sezónne ubytovacie zariadenie.

Ubytovacie zariadenia sa podľa spomenutej vyhlášky členia podľa druhu na kategórie, a podľa vybavenia, úrovne a rozsahu poskytovaných služieb na triedy. 

Rozlišujú sa tieto hlavné kategórie ubytovacích zariadení:
* hotel (hotel, garni hotel, horský hotel, kongresový hotel, wellness hotel, kúpeľný hotel, boutique hotel, apartmánový hotel, motel )
* botel
* penzión
* apartmánový dom
* turistická ubytovňa
* chatová osada
* kemping ( minikemp )
* táborisko
* ubytovanie v súkromí (izba, objekt, prázdninový byt)

Ubytovacie zariadenia ( okrem táboriska ), v závislosti od kategórie, sa na základe klasifikačných znakov a fakultatívnych znakov zaraďujú do piatich tried (od najnižšej triedy (*) po najvyššiu triedu (*****).

Podrobnosti ustanovuje spomenutá vyhláška.


Kategória:Cestovný ruch
Garni hotel

thumb|Garni hotel

**Garni hotel** alebo **hotel garni** alebo nepresne **garni** je (podľa vyhl. 419/2001 Z.z.) hotel určený predovšetkým na krátkodobé prechodné pobyty, ktorý návštevníkom poskytuje rozsah služieb stanovený pre príslušnú triedu hotela, ale s obmedzeným rozsahom stravovania, zredukovaným spravidla na podávanie raňajok.

Kategória:Hotely
Horský hotel

**Horský hotel** je (podľa vyhl. 419/2001) hotel určený na náročné športovo-rekreačné pobyty. Spravidla je umiestnený v ťažko prístupnom teréne, nezriedka bez priameho napojenia na cestnú sieť (napr. prístupnosť visutou lanovkou).

Kategória:Hotely
Motel

thumb|Motel v New Jersey
**Motel** (skratkové slovo z motor + hotel) je (podľa vyhl. 419/2001 Z.z.) hotel, ktorý sa spravidla buduje pri hlavných cestných trasách a diaľniciach, a ktorý návštevníkom zabezpečuje parkovanie motorového vozidla v areáli motela.

Spravidla slúži na jedno- alebo dvojdňové ubytovanie motoristov.

## Iné projekty

Kategória:Hotely
Morrissey

**Steven Patrick Morrissey** (* 22. máj 1959) známy ako **Morrissey** je anglický hudobník a bývalý člen skupiny The Smiths. V tejto skupine pôsobil spolu s Johnnym Marrom, keď si získala popularitu počas 80-rokov. V roku 1987 sa skupina rozpadla a Morrissey pokračoval v sólo kariére. Na rozdiel od Marra, ktorý po sľubnom rozbehu s kapelou Electronic sa postupne vytrácal z povedomia poslucháčov, Morrissey, aj napriek miernej kvalitatívnej kolísavosti jeho albumov, si udržal početné fanúšikovské zázemie. Niektorí kritici ho označujú za "kultového" umelca - texty, "pozitívne" pozérstvo, presvedčivosť a určitá aura tajuplnosti - ho k tomu predurčujú. 

## Diskografia

**Štúdiové albumy:**

**[[Viva Hate]]* (1988)
**[[Kill Uncle]]* (1991)
**[[Your Arsenal]]* (1992)
**[[Vauxhall and I]]* (1994)
**[[Southpaw Grammar]]* (1995)
**[[Maladjusted]]* (1997)
**[[You Are the Quarry]]* (2004) 
**[[Ringleader of the Tormentors]]* (2006) 
**[[Years of Refusal]]* (2009) 
**[[World Peace Is None of Your Business]]* *(2014)* 
**[[Low in High Schoo]]<nowiki/>l* *(2017)* 
**[[California Son]]* *(2019)* 
**[[I Am Not a Dog on a Chain]]* *(2020)* 

**Kompilácie:**

**[[Bona Drag]]* (1990)
**[[World of Morrissey]]* (1995) 
*** (1997) 
**[[My Early Burglary Years]]* (1998)
**[[The Best of Morrissey|The Best Of!]]* (2001)
**Greatest Hits* *(2008)*
**The HMV/Parlophone Singles '88–'95* *(2009)*
**Swords* *(2009)*
**Very Best of Morrissey* *(2011)*
**This Is Morrissey* *(2018)*

## Iné projekty

Kategória:Anglickí popoví speváci
Kategória:Anglickí rockoví speváci
Dependencia

**Dependencia** alebo **dependance** [depandáns] (z fr. dépendance) môže byť:
*druh závislého územia, pozri dependencia (závislé územie)
*vedľajšia budova ubytovacieho zariadenia, najmä hotela, pozri dependance (budova)

**Dependencia** môže byť:
*závislosť
*v práve: vedľajší nehnuteľný majetok, pozri dependencia (právo)
*vo filozofii: pomer medzi obidvoma členmi hypotetického súdu, teda medzi príčinou a následkom, pozri dependencia (filozofia)
Dependance (budova)

**Dependance** [depandáns] alebo **dependencia** je vedľajšia budova ubytovacieho zariadenia a podobne, najmä hotela. Podľa vyhlášky 419/2001 Z.z. je dependance hotela "vedľajšia budova hotela bez vlastnej recepcie organizačne súvisiaca s hotelom, ktorý zabezpečuje pre dependance celý rozsah služieb zodpovedajúci príslušnej triede a nie je vzdialený viac ako 300 m. Dependance poskytuje iba ubytovanie."

Kategória:Cestovný ruch
Cross Purposes

***Cross Purposes*** je sedemnásty štúdiový album skupiny Black Sabbath. Na tomto albume sa znovu objavuje v zostave skupiny Tony Martin. Na post bubeníka zasadol Bobby Rondinelli.

## Zoznam skladieb
# „I Witness“ - 4:56
# „Cross of Thorns“ - 4:32
# „Psychophobia“ - 3:15
# „Virtual Death“ - 5:49
# „Immaculate Deception“ - 4:15
# „Dying for Love“ - 5:53
# „Back to Eden“ - 3:57
# „The Hand That Rocks the Cradle“ - 4:30
# „Cardinal Sin“ – 4:21
# „Evil Eye“ - 5:58
# „What's the Use?“ - 3:03 (bonus pre japonskú verziu)

## Zostava
*Tony Martin - spev
*Tony Iommi - sólová gitara
*Geezer Butler - basgitara
*Bobby Rondinelli - bicie
*Geoff Nicholls – klávesy

## Externé odkazy
*Oficiálna stránka skupiny 

Kategória:Hudobné albumy z 1994
Kategória:Albumy Black Sabbath
False Creek

right|thumb|180px|Záliv ''False Creek''
**False Creek** je krátky záliv v strede Vancouveru. Oddeľuje centrum mesta - Downtown od zvyšku mesta. Je pomenovaný po Georgeovi Henrym Richardsovi počas jeho hydrografického prieskumu v rokoch 1856 až 1863. Science World leží na jeho východnom konci a most Burrard Bridge sa klenie ponad jeho západný koniec. Ponad záliv False Creek sa klenú dva ďalšie mosty, Granville Bridge a Cambie Bridge.

## Dejiny
Počas prvej svetovej vojny bola východná časť False Creeku, ktorá predtým viedla po Clark Drive, vyplnená americkou železnicou Great Northern Railway a Kanadskou pacifickou železnicou, aby získali novú pôdu pre ich trate a železničné stanice či terminály. Až do 50. rokov 20. storočia sa objavovali návrhy na vysušenie zálivu až po ulicu Granville Street, no nikdy sa nezrealizovali.

False Creek bol priemyselným srdcom Vancouveru až do 50. rokov 20. storočia. Bolo v ňom veľa píl a menších prístavísk a tiež železničná stanica Pacific Central Station, ktorá bola konečnou stanicou hlavných kanadských železníc na západe.

Po tom, čo sa priemysel presunol do iných oblastí, začali priľahlé oblasti False Creeku chátrať. No oblasť prešla v 70. rokoch značným omladením, pričom zmeny sa najskôr prejavili na ostrove Granville. Na južnom brehu zálivu tiež vyrástli nové družstevné byty.
 
False Creek prešiel ďalšou transformáciou v 80. rokoch, keď sa stal hlavným strediskom konania Svetovej výstavy Expo 86. Odvtedy vyrástli na severnom brehu nové výškové obytné domy pre ľudí s vyššími príjmami, čo zvýšilo počet obyvateľov na polostrove v strede mesta (Downtowne) o ďalších 50 000.

## Šport
V blízkosti zálivu False Creek sa nachádza niekoľko veľkých športovísk a štadiónov. Patrí medzi nich hokejový štadión Rogers Arena, sídlo Vancouveru Canucks a BC Place, v ktorom hrá ragbyový tím BC Lions. V minulosti sa na okolí zálivu konali aj automobilové preteky Molson Indy, no po sezóne v roku 2004 sa presunuli do Edmontonu. V juhovýchodnej časti zálivu False Creek v súčasnosti v rámci príprav na XXI. Zimné olypijské hry prebieha renovácia. V zálive sa každý jún koná Festival dračích člnov.

## Externé odkazy
* Predpovede výšky prílivu pre záliv False Creek  

Kategória:Vancouver
Kategória:Geografia Britskej Kolumbie
Bystrá dolina

**Bystrá dolina** môže byť:

* v Nízkych Tatrách
** v podcelku Ďumbierske Tatry, pozri Bystrá dolina (Ďumbierske Tatry)
** v podcelku Kráľovohoľské Tatry (pri Spišskom Bystrom), pozri Bystrá dolina (Kráľovohoľské Tatry)
** v podcelku Kráľovohoľské Tatry (pri Svaríne), pozri Bystrá dolina (vetva Svarínskej doliny)
* v Západných Tatrách, pozri Bystrá dolina (Západné Tatry)
* vo Veľkej Fatre, pozri Bystrá dolina (Veľká Fatra)
Cross Purposes Live

***Cross Purposes Live*** je druhý koncertný album skupiny Black Sabbath. Tento album vyšiel aj ako VHS a neskôr  aj DVD.

## Zoznam skladieb
# „Time Machine“ - 5:08
# „Children of the Grave“ - 5:25
# „I Witness“ - 5:02
# „Mob Rules“ - 4:18(iba na VHS/DVD) 
# „Into the Void“ - 6:39
# „Anno Mundi“ - 6:17(iba na VHS/DVD) 
# „Black Sabbath“ - 8:12
# „Neon Knights“ - 5:35(iba na VHS/DVD) 
# „Psychophobia“ - 3:03
# „The Wizard“ - 4:42
# „Cross of Thorns“ - 4:43
# „Symptom of the Universe“ - 7:31
# „Headless Cross“ - 5:34
# „Paranoid“ - 5:13
# „Iron Man“ - 3:27
# „Sabbath Bloody Sabbath“ - 6:11

## Zostava
*Tony Martin - spev
*Tony Iommi - sólová gitara
*Geezer Butler - basgitara
*Bobby Rondinelli - bicie
*Geoff Nicholls – klávesy

## Externé odkazy
*Oficiálna stránka skupiny 

Kategória:Koncertné albumy z 1995
Kategória:Albumy Black Sabbath
Manipulácia

**Manipulácia** môže byť:
*všeobecne: narábanie, najmä zložité a odborné a fyzické či manuálne; zaobchádzanie
*oddelenie závodu zaoberajúce sa manipuláciou materiálu, tovaru a podobne
*v medicíne: konkrétny zásah, hmat, uchopenie, napr. rozhýbanie nepohyblivého kĺbu
*v psychológii a sociológii: úmyselné ovplyvňovanie myslenia ľudí, pozri manipulácia (psychológia)
*prenesene : machinácie, nečestné zaobchádzanie
*v kúzelníctve : druh ilúzie, pozri manipulácia (ilúzia)

## Pozri aj
*manipulácia tovaru
*manipulácia materiálu
Ontake

**Ontake** alebo **On-take** je masívny vulkanický komplex, nachádzajúci sa na japonskom ostrove Honšú, asi 100&nbsp;km severovýchodne od mesta Nagoja. S výškou 3&nbsp;063&nbsp;m je to zároveň druhý najvyšší vulkán v Japonsku a je to obľúbené pútnické miesto.

Komplex je tvorený stratovulkánom, vybudovanom na staršej kaldere s rozmermi 4&nbsp;×&nbsp;5&nbsp;km a leží na južnom okraju vulkanickej zóny Norikura, ktorá sa rozširuje na sever cez sopky Norikura a Jake-dake. Geologická minulosť komplexu siaha 680&nbsp;000&nbsp;rokov do minulosti. Prvá fáza vývoja končila pred 420&nbsp;000&nbsp;rokmi, keď sopečná činnosť po vzniku štyroch stratovulkánov ustala na dlhých 300&nbsp;000&nbsp;rokov. Posledná erupcia sa odohrala v rokoch 1979 až 1980, odvtedy oblasť Ontake najaví žiadne známky aktivity.

## Iné projekty
.

## Externé odkazy
* www.volcano.si.edu - vulkanický komplex Ontake na Global Volcanism Program  

Kategória:Sopky Japonska
Kategória:Komplexné vulkány
Kategória:Aktívne sopky
Kategória:Trojtisícovky v Japonsku
Kategória:Geografia prefektúry Gifu
Kategória:Geografia prefektúry Nagano
Alan Parkhurst Merriam

**Alan Parkhurst Merriam** (* 1. november 1923, Missoula – † 14. marec 1980, Varšava) bol významný americký antropológ a etnomuzikológ druhej polovice 20. storočia.  Vyštudoval antropológiu na Northwestern University (doktorát získal v roku 1951). V roku 1962 sa stal profesorom antropológie na Indiana University v Bloomingtone. 

Zahynul pri leteckom nešťastí 14. marca 1980 vo Varšave.

## Práce
**Ethnomusicology of the Flathead Indians* (Chicago 1967) 
**The Anthropology of Music* (Evanston 1964) 
**The Arts and Humanities in African Studies* (Bloomington, Indiana 1972)

Kategória:Antropológovia USA
Kategória:Autori náučnej literatúry USA
Kategória:Etnomuzikológovia
Kategória:Absolventi Northwestern University
Kategória:Obete leteckých nehôd
Moon Knight

[náhľad|[cosplay Moon Knight]]
**Moon Knight** je fiktívna komiksová postava od Marvel Comics.

## Charakteristika
Moon Knight, vlastným menom Marc Spector sa narodil v USA. Vyštudoval archeológiu a cestoval po celom svete. Mnohými objavmi nadobudol bohatstvo a stal sa z neho milionár. Neskôr sa prihlásil k armáde USA a bojoval v mnohých bojoch na blízkom východe. Vycvičili ho v bojoch, navigácii, pilotovaní, výbušninách a mnohom ďalšom. Po rokoch v armáde sa však znovu vrátil k archeológii. Pri jedných vykopávkach v Egypte ho však napadol muž meno Buschman, ktorý bol jeden z jeho spoluvojakov v rote, ale boli odvekí rivali. Buschman Marca zranil a skoro mu spôsobil smrť, keby sa Marc neprepadol do podzemnej šachty. Tu sa zrútil pred oltár egyptského boha noci a mesiaca Konshu. Do Marca vstúpila jeho moc, čím sa mu uzdravili zranenia. Marc sa vrátil do New Yorku a prijal novú identitu. Identitu Moon Knighta.

Ako Moon Knight mal Marc superschopnosti. V noci mu narástla sila do obrovských rozmerov. Čím je mesiac väčší, tým je väčšia aj sila Moon Knighta. Tiež má v noci schopnosť vidieť infračervené žiarenia, má nočné videnie a takisto má schopnosť vidieť auru. Moon Knight sa ale radšej spolieha na svoje zbrane a esá v rukáve než na jeho superschopnosti. Moon Knight je vynikajúci bojovník. V boji používa rôzne zbrane ako napr. bumerang, reťaz s hákom, a rôzne zbrane zo starého Egypta. Moon Knight na transport používa vrtuľník, ktorý volá Moon-Copter. Moon Knight má plášť, ktorý môže používať ako padák, alebo klzák, takže na svojich nepriateľov sa spúšťa zhora. Je celý v bielom preto aby ho jeho nepriatelia videli a báli sa ho. Moon Knight je jeden z tých superhrdinov, ktorí sú drsní a zločincov trestá tak ako sa patrí.

Moon Knight si vytvára nové osobnosti ako sú Jake Lockley (taxikár, ktorý má zisťovať veci priamo z ulice) a Stephen Grant (milionár playboy). Časom ale stráca duševné zdravie a nevie ktorá osobnosť je tá pravá.

Aj keď je veľmi často prirovnávaný k Batmanovi, títo dvaja hrdinovia majú spolu okrem zbraní veľmi málo podobného.

Kategória:Komiksoví superhrdinovia
Kategória:Filmoví superhrdinovia
Ambato (department)

Department **Ambato** leží v centre provincie Catamarca na severozápade Argentíny a je jeden zo 16 departmentov provincie.

Na severe hraničí s departmentom Andalgalá a provinciou Tucumán, na východe s departmentom Paclín, na juhu s departmentmi Fray Mamerto Esquiú a Capayán a na západe s departmentom Pomán.

Hlavné mesto departmentu je La Puerta, vzdialené 46 kilometrov od hlavného mesta provincie San Fernando del Valle de Catamarca.

## Externé odkazy
*Department Ambato - Geografia  
*Department Ambato - mapa 

Kategória:Departmenty v Argentíne
Pluk

náhľad|vpravo|Britský 1. pluk vojvodu z Wellingtonu
**Pluk** alebo staršie označenie **regiment** je vojenská jednotka, skladajúca sa z viacerých práporov určená na plnenie taktických úloh. Veliteľ pluku je plukovník.

V závislosti od ozbrojených síl, krajiny pôvodu a určenia, sa môže pluk v súčasnosti podobať na brigádu a počet jeho vojakov môže mať rozsah od niekoľkých stoviek po 20003000. Od 18. storočia sa termín pluk používa pre jednotku zloženú z 10 rôt, ktoré majú po 80100 mužov. Je však nutné podotknúť, že v európskych aj americkej armáde sa do 19. storočia termíny pluk a prápor často používali na označenie jednotiek približne rovnakej veľkosti. Pluky a/alebo brigády sú väčšinou sformované do divízií.

Stredoveké pluky, ako aj niektoré pluky do 19. storočia, mali okrem svojho veliteľa aj majiteľa, ktorý s nimi mohol narábať podľa svojvôle, dokonca ich predať.

V niektorých krajinách, ako napríklad Spojené kráľovstvo, či USA, existujú niektoré pluky, s určitými obmenami už stovky rokov. V mnohých armádach sú, prípadne boli, niektoré pluky vytvárané na základe regionálnej príslušnosti, národnosti jeho príslušníkov, či elitného výberu, ktorý spolu s náročným výcvikom zlepšil kompaktnosť jednotky, jeho morálku a tým aj efektívnosť v boji. V určitých prípadoch však takáto organizácia má svoje nevýhody a neraz vedie v armáde k nezdravej rivalite medzi jednotlivými plukmi.

Pluky sa delia podľa jednotlivých odnoží vojska na pechotné, tankové, motorizované, výsadkové, spojovacie, ženijné atď. Fakticky však takéto jednotky pozostávajú z radu menších oddielov (rôt, čiat, družstiev), ktoré majú rôzne zameranie, názov pluku sa preto určuje podľa prevládajúceho typu vojsk. Napríklad v motostreleckom pluku sa nachádzajú 23 motostrelecké prápory, 1 tankový prápor, 1 delostrelecký prápor, 1 protilietadlový prápor, protitanková batéria, prieskumná rota, ženijná rota, spojovacia rota, čata chemickej obrany, opravárenská rota, zásobovacia rota, jednotka plukovej hudby a sanitný oddiel.

## Referencie

## Iné projekty


Kategória:Vojenská terminológia
Kategória:Vojenské jednotky
Jericho Beach

[thumb|Pláž Jericho Beach počas teplého a slnečného septembrového rána. Napravo sa nachádza ''Royal Vancouver Yacht Club'', na pozadí je [Stanley Park a pohorie North Shore.]]
**Jericho Beach** je populárna pláž vo Vancouveri, ktorá leží na západ od mestskej časti Kitsilano. Obklopuje ju park *Jericho Beach Park*, veľká trávnatá plocha s jazerom, ktorá je ideálna na piknik. Indiáni z kmeňa Squamish nazývali túto oblasť *iy'a'k'mexw*, čo znamená "dobrá zem".

## Externý odkaz
* Virtuálny sprievodca plážou Jericho Beach  

Kategória:Vancouver
Kategória:Pláže v Kanade
Tony Hawk

**Anthony Frank Hawk** (* 12. máj 1968, San Diego, Kalifornia, USA) je americký skateboardista. 

Je považovaný za jednu z najväčších osobností moderného vertikálneho skejtbordingu. Je autorom viacerých vzdušných skejtbordových trikov ako „Stalefish“, „Madonna“ a „McHawk“, a viac ako 80 ďalších. 27. júna 1999 na športovom podujatí X Games ako prvý na svete urobil trik známy ako „900“ (dve a pol otáčky o 360° - čiže 900° vo vzduchu predtým, než pristál na rampe). To výrazne zvýšilo jeho prestíž a popularitu.
Hoci onedlho potom zanechal profesionálny skejtbording, často sa zúčastňuje na rôznych podujatiach. Ako skejtbordista účinkoval vo filme *[[Policajná akadémia 4]]* a *Zeke and Luther* (Disney Channel). Bolo vyrobených viacero počítačových hier nesúcich jeho meno, napríklad *Tony Hawk Pro Skater* či *Tony Hawk Project 8*.

Kategória:Skateboardisti USA
Kategória:Osobnosti zo San Diega (Kalifornia)
Stabilizačný systém lietadla

**Stabilizačný systém lietadla** je avionický systém, ktorý odstraňuje aerodynamické problémy so stabilitou letu lietadla. Podľa úrovne stabilizácie ich môžeme rozdeliť na:
* systémy tlmenia kmitov
* systémy stabilizácie horizontálneho letu
* systémy umelej stability
* adaptabilné systémy

## Systémy tlmenia kmitov
Ide o systémy lietadiel ktoré odstraňujú kmitanie lietadla vplyvom kmitania aerodynamických plôch (Flatter).
tieto systémy sú jednoduché elektronické systémy väčšinou na báze analógových obvodov, ktoré prostredníctvom akčných členov v systéme riadenia zabezpečujú hladkosť a plynulosť letu. Systémy tlmenia kmitov sú zaraďované do systémov posilňovačov riadenia.

## Systémy stabilizácie horizontálneho letu
Ide o pokrokovejšie systémy stabilizácie letu ktoré zabezpečujú plynulý horizontálny let bez zásahu pilota. Tieto systémy sú často dopĺňané systémom vybratia strmhlavého letu s prechodom na horizontálny let. V súčasnosti sú tieto systémy súčasťou autopilota.

## Systémy umelej stability
U lietadiel, kde je požadovaná vysoká obratnosť, ale ich aerodynamická konštrukcia je vysoko nestabilná je do riadiacich prvkov vkladaný systém umelej stability. Tento systém pozostáva z aerodynamických úprav riadiacich plôch a z elektronického systému ktorý zabezpečuje zosilnenie reakcií lietadla na povel riadiacej páky. Tento systém je u nových lietadiel vkladaný do autopilotov a kontroluje tzv. bezpečnú obálku letu. To znamená že pokiaľ povel riadiacej páky jeho veľkosť a rýchlosť je v oblasti stabilného letu je vykonávaný presne, ak dôjde k povelu ktorý by dostal lietadlo do nestabilných  -medzných situácií (vysoký uhol nábehu, stúpanie pri malých rýchlostiach, strata vztlaku) systém zasiahne a nedovolí vstup do týchto situácií. 

## Adaptabilné systémy
Sú to systémy ktoré prispôsobujú výkon riadiacich plôch lietadla rýchlosti a výške letu. So zvyšujúcimi sa rýchlosťami a znižujúcimi sa výškami znižujú účinnosť riadiacich prvkov.

Kategória:Avionika
TrES-4

[náhľad|TrES-4 z [Celestia]]
**TrES-4** je extrasolárna planéta, ktorá bola objavená v roku 2007 projektom Trans-Atlantic Exoplanet Survey s použitím tranzitnej metódy. Nachádza sa vo vzdialenosti 1 400 svetelných rokov od Slnka v súhvezdí Herkules.

Obieha okolo materskej hviezdy v perióde 3,5 dní, pričom ju zakrýva. Jej hmotnosť je 0,84-násobok hmotnosti Jupitera a jej priemer 1,7-násobok jeho priemeru, čím má priemernú hustotu 0,23 gramov na kubický centimeter. Je to najväčšia známa planéta a súčasne planéta s najmenšou známou hustotou v čase objavu.

Okolo hviezdy obieha vo vzdialenosti 7,2 milióna kilometrov a jej povrchová teplota je približne 1 300 stupňov Celzia. Toto však nepostačuje na vysvetlenie jej veľmi nízkej hustoty. Nie je ani známe, prečo je planéta taká veľká. Jeden z možných dôvodov je ten, že hviezda, okolo ktorej obieha, je 3 až 4-krát svietivejšia ako Slnko, a tiež aj kvôli vnútornému teplu planéty.

Materská hviezda planéty je 1,2-krát hmotnejšia ako Slnko. V jadre spotrebovala vodíkové palivo a začala sa meniť na červeného obra, pričom za menej ako miliardu rokov by mala pohltiť planétu TrES-4.

Kategória:Extrasolárne planéty
Kategória:Súhvezdie Herkules
Kategória:Astronomické objekty objavené v roku 2007
Jelša

**Jelša** (*Alnus*) je rod opadavých stromov alebo kríkov patriacich do čeľade brezovité (*Betulaceae*). Všeobecne sa nachádza na celom svete asi v 35 druhoch . 

Jelše rýchlo rastú, ale iba málokedy dosahujú veľkú výšku. Sú rozšírené najmä v miernom pásme severnej pologule, v Amerike zasahujú na juh až do Čile. Vysádzajú sa ako okrasné stromy a kríky do parkov a záhrad.

Jelša dosahuje výšku 20 – 25 m. V Európe rastie hlavne na mokrých územiach pozdĺž veľkých riek a jazier. Jej výnimočná schopnosť prežiť v znečistenom prostredí je využívaná pri zalesňovaní a rekultivácii priemyslových terénov. Jelša spolu s borievkou sa používa na údenie a taktiež na vytváranie údenárskeho preparátu. 

Väčšina jelší má schopnosť obohacovať pôdu o dusík. Táto fixácia dusíka v pôde súvisí so symbiózou baktérií. Tie sa zhlukujú do hrčiek na koreňoch jelší a absorbujú zo vzduchu v pôde dusík. To pomáha stromom prežiť aj na málo úrodnej pôde.

Jelšové drevo je veľmi žiadanou surovinou, hoci náročnejšou na spracovanie, v stolárskom priemysle. Každý predmet vyrobený z jelše je unikátom vďaka bohatstvu prírodných štruktúr letokruhov, uzlov a nepravidelnému presúvaniu jadra kmeňa v kompozícii s rôznorodosťou farieb - od svetlo zlatých, cez hlbokú, medovo oranžovú, až k tmavo hnedej.

## Druhy
* jelša lepkavá (*Alnus glutinosa*), strom rastúci v celej Európe
* jelša zelená (*Alnus viridis*) zriedkakedy vyššia než 5 metrov
* jelša sivá (*Alnus incana*)
* jelša srdcovitá (*Alnus cordata*)
* jelša červená (*Alnus rubra*) je najvyšším druhom, rastie na západnom pobreží Severnej Ameriky a dosahuje výšku až 35 metrov

## Referencie

## Iné projekty

Kategória:Brezovité
Kategória:Listnaté stromy
Kategória:Medonosné rastliny
Ancasti (department)

Department **Ancasti** leží na juhu provincie Catamarca na severozápade Argentíny a je jeden zo 16 departmentov provincie.

Na severe hraničí s departmentom El Alto, na východe s departmentom La Paz a na západe s departmentmi Capayán a Valle Viejo.

Hlavné mesto departmentu má rovnaký názov - Ancasti.

## Externé odkazy
* Department Ancasti – mapa 

Kategória:Departmenty v Argentíne
Hakusan (sopka)

**Hakusan** je v súčasnosti neaktívny stratovulkán, nachádzajúci sa na japonskom ostrove Honšú v prefektúre Išikawa. Spolu so sopkami Fudžisan a Ontake je to jedna z troch najposvätnejších sopiek Japonska. Masív vulkánu leží na hrubej vrstve sedimentov a je dosť erodovaný. Erupcie Hakusanu boli pomerne časté, od počiatku nášho letopočtu ich bolo približne 10, posledná v roku 1659. Erupcie majú na svedomí aj čiastočný kolaps vrcholu sopky a následný zosuv kamenia na východnom svahu.

## Externé odkazy
* www.volcano.si.edu  - stratovulkán Hakusan na Global Volcanism Program  

Kategória:Sopky Japonska
Kategória:Stratovulkány
Kategória:Dvojtisícovky v Japonsku
Kategória:Japonské Alpy
Kategória:Geografia prefektúry Išikawa
Separačná metóda

**Separačné metódy** sú jednou z inštrumentálnych metód používaných na stanovenie kvality a kvantity stanovovanej látky.
Delia sa:
* extrakciu
* chromatografiu
** rozdeľovacia chromatografia
** afinitná chromatografia
** gélová permeačná chromatografia
** iónovo výmenná chromatografia (ionexová chromatografia)
** adsorpčná chromatografia
*** plynová chromatografia
*** kvapalinová chromatografia
**** Chromatografia na normálnej fáze
**** Chromatografia na reverznej fáze
**** HPLC, *high-pressure liquid chromatography, high-performance liquid chromatography*
**** UHPLC *ultra* *high-pressure liquid chromatography, ultra high-performance liquid chromatography*
**** chromatografia na tenkej vrstve
***** analytická tenkovrstvová chromatografia
***** preparatívna tenkovrstvová chromatografia
* destiláciu
** destilácia za atmosférického tlaku
** destilácia za zníženého tlaku
** rektifikácia
* kryštalizáciu
* sublimácia
* lyofilizácia

## Extrakcia

Extrakcia je separačný (deliaci) proces, pri ktorom sú v kontaktu dve vzájomne nemiešateľné fázy. Látky (analyty) sa rozdeľujú medzi tieto fázy na základe rôznej rozpustnosti v použitých rozpúšťadlách. Čím väčší je rozdiel medzi rozdeľovacími koeficientami látok, tým dokonalejšie je ich oddelenie. Rozdelenie:
* podľa zúčastnených fáz
** plyn - kvapalina
** kvapalina - kvapalina
** tuhá fáza - kvapalina
* podľa spôsobu prevedenia
** jednostupňová
** mnohostupňová
** kontinuálna
* podľa charakteru extrahovaných látok
** extrakcia organických látok
** extrakcia kovových chelátov
** extrakcia iónových asociátov

## Chromatografia

Chromatografia je separačná a súčasne aj analytická metóda (tj. poskytuje kvalitatívnu a kvantitatívnu informáciu o vzorke). Využíva distribúciu látok medzi dve fázy:
* mobilnú (pohyblivú)
* stacionárnu (nepohyblivú)

## Destilácia
Pri destilácii sa využíva rôzna teplota varu oddeľovaných látok pri danom tlaku.

## Kryštalizácia
Schladením roztoku rozpustená látka kryštalizuje. Ten istý efekt možno dosiahnuť odparením rozpúšťadla.

Separačná metóda
Tuja riasnatá

thumb|''Tuja riasnatá'' pri jazere ''Quinault'', najväčšia tuja na svete
**Tuja riasnatá** (lat. *Thuja plicata* D. Don *ex* Lamb.) je vždy zelený ihličnatý strom z rodu tuja, ktorý sa vyskytuje na severozápade Spojených štátov a juhozápade Kanady, od južnej Aljašky a Britskej Kolumbie smerom na juh do severozápadnej Kalifornie, pričom zasahuje až do vnútrozemia do západnej Montany.

## Charakteristika
Tuja riasnatá je veľký strom, ktorý dosahuje výšky 50 až 60 metrov a ktorého kmeň má 3 metre (výnimočne až 6 metrov) v priemere. Tuja riasnatá pri jazere Quinault v americkom štáte Washington je najväčšou tujou na svete, s objemom dreva až 500 metrov kubických, výškou 53 metrov a priemerom kmeňa 5,94 metra. V parku MacMillan Provincial Park na Vancouverovom ostrove v Britskej Kolumbii stála až do roku 1972 tuja riasnatá vysoká 71 metrov a stará 700 rokov, kým ju nepodpálili a nezničili vandali.

Tuja riasnatá je rozšírená na severozápadnom pobreží Severnej Ameriky. Často rastie spolu s douglaskou tisolistou a jedľovcom rôznolistým. Okrem toho že rastie vo vlhkých lesoch, je tuja riasnatá aj pobrežným stromom, ktorý rastie vo veľkom počte zalesnených bažín a pri brehoch potokov a riek. Stromu sa darí aj v tieni a je schopný reprodukcie aj v tienistých miestach.

## Iné projekty

## Referencie

Kategória:Tuje
Kategória:Cyprusovité
Kategória:Ihličnaté stromy
Kategória:Najmenej ohrozené druhy